JohanHeinsen/ENO huggingface dataset:
Odense Adresse-Contoirs Efterretninger, 1841-06-26
Jndhold. Politisk Oversigt: Sverrig. - Fædrelandet. Kongehuset. Offentlige Foranstaltninger. Videnskabelighed. Blandinger. Odense.
Odense Adresse-Contoirs Efterretninger, 1841-06-26
Politisk Oversigt.
Odense Adresse-Contoirs Efterretninger, 1841-06-26
Bolitisk Oversigt. Sverrig. Efterat Kongen i sin Tale ved Rigsdagens Opløsning havde bemærket, at Skatterne vare blevne formindskede især for Jordbrugerne og at Underhandlingerne om Øresundstolden vare nær ved at sluttes paa en tilfredsstillende Maade, sagde han: "Det er en Regjerings første Pligt at vaage over National Selvstændighedens Betryggelse. Den, som tillader, at Man undergraver samme, bereder Statens Undergang, Endog de Love, som længst have været prøvede af Erfaringen, kræve stundom nødvendige Forbedringer, hvor meget mere da de, som ere opstaaede i bevægede Tider, Naar disse ikke understøttes af Fornuftens og Ordenens Magt, trues Staten af almene Ulykker. Jeg imødesee for den skandinaviske Halvo en lykkelig Fremtid, hvis Fredens Velsignelse vedbliver at skjænkes os. Men med L. gegyldighed at betragte Muligheden af en Krig og forsømme Forberedelserne til at komme samme imøde, er at offre sin Selvstændighed og langsomt grave sit eget Fødelands Grav. Nationerne ere hvad de ville være, om ikke mægtige, dog agtede, ved bevaret Trofasthed i alle Forhold og Ro i sit Jndre. Der gives Øieblikke, da et Fol maa underkaste sig hvilkesomhelst Opoffrelser, det vil sige, naar Statens Ære kræver det. Om der endog af Statens Overhoved, paa Grund af hans Stilling, fordre private Opoffrelser, bør de udentvivl gjøres, naar Landets Anseelse og sande Bedste gjøre det til Pligt." Længere nede i Talen forekomme følgende Yttringer: "Enkelte Mennesker, ligesom Nationerne, bør undgaae den Henrivelse, som vækkes af letbevægelige Sandser, men begge bør vedtage saadanne Forholdsregler, som kunne forvisse deres Fiender om en fast Holdning hos den Regjering, som troer sig fornærmet, naar Nationens Værdighed og Rettigheder blive det. Saaledes har Eders Regjering været siden 1811. Det er dette Forhold, som Sverrig har at takke saavel for vedvarende Agtelse, som for de store Fordele, som have været en Følge deraf Kun ved Forsynets umiddelbare Beskyttelse har det kunnet lykkes Regjeringen at tilveiebringe saa heldige Forhold. Sammenligner, gode Herrer og svenske Mænd, Rigets nuværende Jndtægter med det Regnskab, der for relagdes Rigets Stænder efter Statsomvæltningen i Aaret 1809, og J skulle erkjende den Høiestes synlige Beskyttelse.
Odense Adresse-Contoirs Efterretninger, 1841-06-26
Fædrelandet. Kongehuset. Det hedder i Berl. Tid, angaaende Jndtoget: "De, som have meent, at Mængden vilde have følt sig mere tilfredsstillet ved et Høitidstog igjennem Stadens Gader, have uden Tvivl hverken betænk den danske Nations fra Oldtiden nedarvede Kjerlighed, for Søvæsenet, eller beregnet, at det nuværende Arrangement gav Plads for alle Stænder, og medførte, at Festtoget, efter at have passeret den hele indre Havn, just ved Holmens Kirke og Landingspladsen befandt sig ret egentlig i Folkets Midte. Folkets Jubel, forene med Kanonernes Torden, Kirkeklokkernes og Musikkens fulde Toner, dannede en høitidelig Eenhed af gribende Virkning. Hovedstadens Hjerte modtog Rigets unge Datter med levende Slag - det var ikke en Udkant, hvor Kronprindsessen først betraadte den danske Grund, men allerede Hendes første Skridt førte Hende paa den ophøiede Plads, hvortil hun er kaldet i et trofast Folks Midte.
Odense Adresse-Contoirs Efterretninger, 1841-06-26
Aarhuus A. fortæller, at Reisende, som have været i Ny-Strelitz under Festlighederne, omtale disse som noget af det Pragtfuldeste Man kan tænke sig. Jsær havde Ridderskabet udfoldet en mageles Elegance og Rigdom i deres Dragter ved den afholdte Tournering. Greven af Schwerin og hans tvende Sønner vare klædte i hvidt Atlask og havde derover blanke Sølvharnisker; deres Heste vare ogsaa bedækkede med Sølv. Under Tourneringen udførtes Melodien Kong Christian stod ved høien Mast, af et preussisk Uhlauregiments Musikkorps, Mecklenborgerne, der ere vante til megen Etiqvette ved det derværende Hof, ere særdeles meget indtagne i vor Kronprinds's frie, ligefremme Væsen.
Odense Adresse-Contoirs Efterretninger, 1841-06-26
Offentlige Foranstaltninger. Ved allerhøieste Resolution af 15 April d. A. er der bevilget Havnevæsenet i Randers et Laan af Finantskassen, stor 2,500 Rbd. r. S., til Anlægget af en Skibsbro ved Udbyhøi; hvilket Laan tilbagebetales og forrentes med 6 pCt. aarlig. Ogsaa ved Mellerup og Voer Færgeste, der er Man nu betænkt paa, ved Anlægget af Brohoveder og Jorddæmninger at afhjælpe et meget længe følt Savn ved Reisendes og Varers Jnd- og Udskibning. Efterretninger om ledige geistlige Embeders Jndtægter og paahvilende Byrder, Vellinge Sognekald under Ribe Stift; gl. Angivelse 130 Rd., har nu følgende Jndtægter: 1) Korntienden af Sognets 116 Tdr. Hartk. efter Kongel. confirmeret Forening 40 Tdr. 4 Skpr. Rug, 27 Tdr. 4 Skpr. Byg (herunder er Qvægtienden indbefattet). 2) Af Gaarden Ryberg aarlig 10 Tdr. Byg. 3) Smaaredsel og Nannest 90 Snese Æg, 5 Lpd. Smør, 15 Oste. 4) Offer og Accidentser c. 150 Rbd. Præstegaarden staaer for Hartk. 6 Tdr. 3 Skpr. 3 Fdkr. 1/5 Alb. og har et Areal af 32 Tdr. Agerland Hede og 35 Dages Slet, der afgiver omtrent 70 Læs Hø. Kaldet er forundt særdeles Lettelse i Skatter. Expenser beløbe sig til 1 Rbd. 3 Mk. 10 s. Sølv. Enkepension svares. Enken har Brugen af et Enkesæde med tilliggende 5 Skpr. 2 Fdkr. 2 Alb. Hartk., hvoraf ususfructus til Nøde falder Præsten ved Enkens Afgang. Af Enkesædet svarer Brugeren aarlig 2 Tdr. Bygs Værdie til Ribe Cathedralskole.
Odense Adresse-Contoirs Efterretninger, 1841-06-26
2. Korsøer og Taarnborg Sognekald i Sjælland; gl. Angivelse 400 Rd., har nu følgende Jndtægter: 1) Den hele Præstetiende og den halve Kongetiende af Korsøer Kjøbstads Jorder kan anslaaes til 85 Tdr. 1 Skp. 2 Fdkr. Byg. 2) Tienden af Taarnborg Sogn udgjør 3 Tdr. 6 Skpr. Rug, 185 Tdr. Byg og 5 Tdr. Havre. 3) Offer og Accidentser c. 800 Rbd. 1) Af Slagelse Herreds Calente haves aarlig c. 6 Rbd. 5, Til Præstegaarden hører 9 Tdr. 5 1/2 Skp. Land geom. Maal af Byens Jorder, men disse ere beliggende paa 12 forskjellige Steder. 6) J Byens Torvemose haves 18 Skaar, hvoraf aarlig kan skjæres 18 Læs Tørv a 600 Stkr. pr. Læs. 7) Af en Jordlod i Taarnborg Sogn c. 8 Tdr. Havre. J Enkepension sva Paa Præstegaarden. res 30 Tdr. Byg og 88 Rbd. aarlig. hviler en Gield, stor til Rest den 11 Decbr. 1840 329 Rbd. 5 Mk. 4 s., som afbetales med 67 Rbd. 3 Mk. Sølv aarlig, foruden Renter. Skatter og Afgivter udgjøre omtrent 115 Rbd. Landemodsexpenser 10 Rbd.
Odense Adresse-Contoirs Efterretninger, 1841-06-26
Videnskabelighed. Det kongl. Museum for nordiske Oldsager har havt Tilvært ved Jndsendelser fra Dr. Fangel, Geheimestatsminister Greve A. W. Moltke, Possementmagerlauget i Kbhavn og Capitain Gram. Desuden har det erholdt en Sølv-Balsamdaase af en egen Jndretning, idet nemlig 5 mindre Daaser deri ere anbragte. Paa Oversiden er indgraveret Forestilling af en bacchantisk Dands og paa hver af de mindre Daaser, en Tobakryggende eller drikkende Hollænder; - fremdeles er indsendt af Overpræsident Kierulff Spidsen af en Landse eller maaskee en Fane af Staal, meget ziirlig indlagt med Guld. Dette Stykke er forefundet iblandt de af Høisalig Kong Frederik den Sjette efterladte Sager, og ifølge Hs. Majestæts Resolution afgivet til Museet.
Odense Adresse-Contoirs Efterretninger, 1841-06-26
J det løbende Halvaar tæller Kiels Universitet, i det Hele kun 207 Studerende. Af disse ere 85 fra Hertugdømmet Slesvig (hvoriblandt 10 fra Byen Slesvig), 96 fra Hertugdømmet Holsten (hvoraf 13 fra Staden Kiel), 3 fra Hertugdømmet Lauenborg, 12 fra det øvrige Tydskland, 10 fra Danmark og 1 fra Rusland. 68 studere Theologi, 83 Jura, 36 Medicin og 20 philos. Videnskaber.
Odense Adresse-Contoirs Efterretninger, 1841-06-26
Blandinger. J den Frisindede, læses et Forslag til et nyt Skrift, nemlig en Fortegnelse over alle domfældte, censurundergivne Skribenter, hvori nøiagtigen Censurtidens Udløb m. m. var angivet. En slig "Veiviser (hedder det) vilde være saare behagelig, ja endog nødvendig for Bogtrykkerne, der ellers lettelig kunne imod deres Villie komme til at overtræde Trykkefrihedslovgivningen.
Odense Adresse-Contoirs Efterretninger, 1841-06-26
Professor Prume, der i disse Dage er ankommen til Hovedstaden, hvor han, for fuldkommen at restitueres, vil bruge Badene, og derfor ventelig vil opholde sig her den største Deel af Sommeren, har componeret tvende nye Concerter, af hvilke han har dediceret den ene til Hs. Kongl. Høihed Kronprindsen. Efter Forlydende vilde han efter allerhøieste Opfordring lade sig høre i Christiansborg Slot paa Jndtogsdagen, ligesom han om kort Tid agter at give tvende offentlige Concerter. Hans Sygdom og Ophold i Berlin skal have paaført ham meget betydelige Udgifter.
Odense Adresse-Contoirs Efterretninger, 1841-06-26
J "Folkebladet har Prof. David leveret en Afhandling om Budgettet for 1841 og Normalreglementet.
Odense Adresse-Contoirs Efterretninger, 1841-06-26
J Slutningen kommer han til det Resultat, som han saa ofte siden 1835 har udtalt, og som han, saavidt han kun formaaede det, ogsaa har søgt at begrunde, at Udsigterne langtfra ere saa mørke, som de saa tidt ere blevne skildrede, under den Forudsætning, at der bringes Orden og Fasthed ind i Finantsforvaltningen, og at Søder befølges et andet System end det, der hidtil er blevet befulgt, og under hvilket Statsgjelden er voxet i Fredens Skjød, og Landet har maattet savne mange til dets Udvilling nødvendige Jnstitutioner, medens Skatter, og Afgifter tyngede Folket, og Man ikke undgik Udgifter, der hverken stode i Forhold til Landets Kræfter eller til Statens politiske Betydning. Det Første - Finantsforvaltningens bedre Ordning - er skeet; det Sidste et andet Systems Jndførelse er idetmindste paabegyndt, omendskjøndt han ikke kan nægte, at der i denne Retning endnu staaer Meget tilbage at gjøre.
Odense Adresse-Contoirs Efterretninger, 1841-06-26
Den 15 de afholdtes Repræsentantsamling i det Kjøbenhavnske Asylselskab for at vælge en Administrationscommittee. Jfølge det stedfundne Valg, og efterat Dhrr. Cancellieraad Feddersen, Pastor Glahn og Hofpræst Paulli havde undskyldt sig for at modtage det paa dem faldne Valg, som Repræsentanter, bestaaer Selskabets Bestyrelse nu af Følgende. Formand: Stiftsprovst Tryde. Administrationscommittee. Overauditeur Holm, Hr. Saint=Aubain, Justitsraad Høgh Guldberg, Overauditeur Müller. Repræsentanter: Candidat Krossing, Postsecretair Boisen, Politiretsassessor Drewsen, Lieutenant Jessen, Pastor Smith, Candidat Budz, Vaisenhuus-Jnspecteur Rung, Urtekræmmer Øst, Fabrikor, Thønnesen, Capitain Bjerre, Candidat Tryde, Profesfor Raadmand David, Auditeur Steenstrup, Redacteur, Jetsmark. Auditeur Holm har overtaget Kassererforretningerne.
Odense Adresse-Contoirs Efterretninger, 1841-06-26
De væsentligste Punkter, hvorom Man i Kjøbenhavn er kommen overeens med det engelske Gasbelysnings=Selskab ved sammes Overtagelse af Gadernes Belysning ved Gas, ere følgende: 1) Selskabet deponerer 10,000 Species som Sikkerhed for Foretagendets gode Udfald. 2) Belysningen skal være dobbelt saa god som den hidindtil stedfindende, og der skal ingen Afbrydelse finde Sted i den natlige Belysning undtagen i Juni og Juli og efter Midnat, da Halvdelen af Lamperne skulle slukkes. 3) Byen Kjøbenhavn betaler Selskabet aarlig 10,500 Rbd. 4) Betalingen for den private Belysning, der naturligviis tilfalder Selskabet, bliver omtrent saaledes fastsat: 13 Shilling engelsk for 1000 Cubikfod, og Lysstyrken af en Gasflamme, produceret ved 1 Cubikfod pr. Time, vil være lig et Talglys, af hvilke der gaae 6 paa et Pund.
Odense Adresse-Contoirs Efterretninger, 1841-06-26
Med Hensyn til at denne Avis har berettet som en Mærkelighed, at der i en Landsby i Fyen fantes 30 Storkereder paa 6 Gaarde, bemærkes i Randers Avis, at der i Thorsager By findes 31 Storkereder paa 5 Gaarde, og af disse 31 er der 10 paa een Gaard og 9 paa en anden. For nogle Aar siden var der endog 11 Storkereder, paa den Gaard, hvor der nu kun er 10. - En større Mærkelighed endnu turde det være, at et Faar i Thorsager Præstegaard i dette Foraar fik som fuldbaarne Lam, af hvilke de 3 vare dødfødte og de 2 kun levede en Dag.
Odense Adresse-Contoirs Efterretninger, 1841-06-26
Copulerede. J Kjøbenhavn: Dr. Kirkegaard, og Frøken Glahn. J Aalborg: Adjunkt C. L. Remp- og Jfr. J. H. Møller.
Odense Adresse-Contoirs Efterretninger, 1841-06-26
Odense. Diligencepost. Om Festlighederne ved Jndtoget bemærkes i Berl. Tid., at Overpræsident Kjerulff paa Landingsstedet holdt en Velkomsttale, hvilken Kronprindsessen besvarede med faa Ord paa Dansk. Under Jlluminationen herskede den største Orden. Den kongelige Familie passerede tilvogns gjennem hele Byen, under almindelig Jubel hvor den viste sig. Udenfor Raadhuset, hvor Communalbestyrelsen havde samlet sig, Doer holdt Overpræsidenten en kort Tale til Hs. Maj. Kongen. Ved Gudstjenesten i Slotscapellet i Onsdags holdt Biskop Mynster Talen over Rom. 12, 4, 5. Det paatænkte Fakkeltog af Studerende fandt Sted i Onsdags Aftes af over 500 Deeltagende med et Musikcorps i Spidsen og omgivet af 150 Fakler. En Deputation af 5 Studenter overrakte den Kongel. Familie Exemplarer af den Sang, der blev afsjunget. - Af fremmede fyrstelige Personer opholde sig for Øieblikket i Kbhavn: Prindsesse Marie af Anhalt Dessau, Prinds Georg af Hessen, Arvestorhertugen af Meklenborg=Strelitz og Hertug Gustav af Meklenborg-Strelitz. Paa Mandag.
Odense Adresse-Contoirs Efterretninger, 1841-06-26
(Hs. Maj. Dronningens Fødselsdag) bliver om Aftenen Balpare. J Fredags Aftes modtoges den Kongel. Familie med almindelig Jubel ved Jndtrædelsen i Theatret; Husene paa Kongens Nytorv og den øvrige Vei til Christiansborg vare tildeels illuminerede ved Hjemkjørselen. -
Odense Adresse-Contoirs Efterretninger, 1841-06-26
Fredags Morges ankom paa Kbhavns Rhed en russisk Orlogsfregat og en Corvet; ombord paa Fregatten befinder sig den unge Storfyrst Constantin, vor Landsmand, Dr. Ridder Haurowitz, ledsager ham som Livlæge. - Paa Jndtogsdagen fandt i Helsingøer Jllumination Sted om Aftenen. - Under 10 ds. ere Hofjunker, Capitain ved Livkorpset, G. B. Michaelsen, og Eieren af Basnæs, J. B. Scavenius, udnævnte til Kammerjunkere. - Under 24 ds. er Sognepræsten for Karlebo i Sjælland, C. Wæver, udnævnt til Consistorialraad. - Ved Høiesteret er den ogsaa her i Fyen bekjendte Jens Andreas Neumann, dømt til 5 Aars og hans Kone til 3 Aars Forbedringshuusarbeide. - Chefen for Raketkorpset, Oberstl. Lundbye paa Frederiksværk, er ved Døden afgaaet.
Odense Adresse-Contoirs Efterretninger, 1841-06-26
(Jndsendt.) Danmark i Juni 1841. Den Konge, hvem engang vi Danske svore, Ham vil vi leve, og Ham vil vi døe. Saaledes synger en af vore Digtere, alle ægte Danskes Hjertelag har han derved udtrykt. Ærlig Troskab og Trofasthed, som i alle andre Forhold, saa navnlig mod Kongen og hans Huus, har altid været Dannemænds Særkjende. Hvor meget mere maa da saadan Tænkemaade være almindelig udbredt under en Konge, hvis lyse Forstand, videnskabelige Sands, Aands og Hjertes Fortrin vilde gjøre ham til Borgersamfundets Ypperste, om end ikke Himlen havde kaldet ham til at bære Kronen.
Odense Adresse-Contoirs Efterretninger, 1841-06-26
Hvad Under da, at Danskes Trofasthed ogsaa nu viser sig i den almindelige Medfølelse med Kongens og Dronningens Glæde, ja i den almindelige Glæde, som er herskende over en Begivenhed, der under Forsynets Varetægt lover Dannemark lykkelige Dage for en lang Fremtid. Kongens Søn, vor elskede Kronprinds, Fædrenelandets Haab og dets Glæde, Han, hvem vi med dybe Følelser kalde Kronprinds Frederik, et Navn, der i saa mange Aar var Dannemænd dyrebart, har alt længe viist, at han har tilegnet sig den samme ædle Aand, det milde Hjertelag, det venlige og kjærlige Sind, der boer i Hans ophøiede Fader, og har udmærket vort hæderlige Kongehuus fra de ældste Tider, ligesom det med Guds Hjelp, vil blive dets Særkjende til Dagenes Ende. Men har da vor kjære Kronprinds et saa velgrundet Krav paa alle Danskes Kjærlighed, saa har han endnu forøget dette ved den ægteskabelige Forbindelse, han til alle gode Danskes Glæde har indgaaet. Danmark er skjænket en ny Kronprindsesse Caroline, som ved Skjønhed og Ynde, men De end mere ved Sjæle=Adel vil vinde Alles Hjerter, og ved Himlens Naade vil engang blive det en Dronning Dagmar, en Dronning Maria, en anden Dronning Caroline. Guds rige Velsignelse være over de kjære unge Ægtefolk, og lade de gode Ønsker og varme Bønner, der opstige for dem, mangefold gaae i Opfyldelse! Himmelen signe en Pagt, der ogsaa bringer det danske Kongehuus i en behagelig Familieforbindelse med adskillige af Europas meest anseete Fyrstehuse, Med fulde Hjerter, gjentage vi de smukke Ord, som Digteren fordum lagde paa den gamle Bondes Læber i Anledning af vor forrige Kronprinds Frederiks Formæling: Nys saae jeg Christian og hans Søn Og Fredriks skjønne unge Qvinde; Jeg henrykt bad en stille Bøn Og Himlen saae min Taare rinde. Jeg bad: O Gud velsigne Jer, Og giv Jer Børn og Held og Hæder! Og hvad jeg bad, jeg beder her, Det Dannemark og Holsten beder.
Odense Adresse-Contoirs Efterretninger, 1841-06-26
AVERTISSEMENTS. Fra Pressen er udkommet: Udsigt over den christne Kirkes Historie. Udarbeidet efter Marheineke, nærmest til Brug for lærde Skoler, af Dr. Chr. H. Kalkaar. Nærværende lille Bog forkynder sig som et Forsøg paa at bringe denne Underviisningsgjenstand i Gang i vore Skoler, da vel de fleste Religionslærere paa nærværende Tid ville være enige i, at de unge Christne, navnligen de, der i vore lærde Skoler forberedes til Academiet, ogsaa burde gjøres bekjendt med det Vigtigste af Kirkens Historie, med de Skjæbner, igjennem hvilke Herren har ført Christendommen efter den apostoliske Tid, og Man feiler vel heller ikke meget i at antage, at den hos Mange herskende Ligegyldighed for alt Kirkeligt ogsaa har sin Grund i den Uvidenhed, de fra Ungdomsaarene medbringe om Kirkens Væsen, om Christendommens Fremgang, dens Kampe og dens Seire. Disse vare de Grunde, der bestemte den høiærværdige Forfatter til at afhielpe et Savn, han selv i mange Aar levende har følt ved Religionsunderviisningen. Ved at lægge Marheinekes Fremstilling til Grund, har han søgt at lempe samme efter vor Underviisnings Tarv, saavel ved en nøiere Udvikling af det Antydede, som enkelte Paragraphers Tilføining og en noget udførligere Behandling af den danske Kirkehistorie. -Med det Haab, at Bogen vil være enkelte Religionslærere, velkommen, forbinder han det, at maaskee ogsaa yngre Studerende kunne benytte den som en let tilgængelig Anviisning til at skaffe sig et gavnligt Overblik af Kirkehistorien. Skriftet (5 1/2 Ark stor Octav) faaes for 3 Rbmk. indbunden paa Bogladerne og hos Forlæggeren. Odense den 5 Mai 1811. S. Hempel.
Odense Adresse-Contoirs Efterretninger, 1841-06-26
Tirsdagen den 29 Juni d. A. holdes Præsteordination i St. Knuds Kirke. Gudstjenesten begynder Kl. 10. Den til Catechet og første Lærer ved Borgerskolen i Assens allernaadigst beskikkede Cand. theol. C. M. Schou prædiker. Det sædvanlige Møde i den fyenske geistlige Enkekasses Sager holdes den 29 Juni om Eftermiddagen Kl. 3 i Consistoriet ved St. Knuds Kirke.
Odense Adresse-Contoirs Efterretninger, 1841-06-26
Odense Klub afholder en extraordinair Generalforsamling Fredagen den 2 Juli førstk., Aften Kl. 8. 200 Rbd. Sedler. ønskes strax til Laans, imod god Prioritets Pant i en Landeiendom. Adressecontoiret anviser. God Bøgebrænde a 8 Rbd. 3 Mk. pr. Favi sælges af Skipper R. Beck fra Weile, beliggende i Odense Kanalthassin.
Odense Adresse-Contoirs Efterretninger, 1841-06-26
2 eller 4 smukke Værelser, kan, for en Familie udenfor Bondestanden, erholdes til Leie, enten strax eller til Efteraaret, hos Gaardmand Niels Jensen, i Hundslev. Om ønskes, tjener en Haveplads til behagelig Afbenyttelse.
Odense Adresse-Contoirs Efterretninger, 1841-06-26
Undertegnede anviser til Bortleie 1 a 2 Gaarde med Brænderie, og i særdeles vel beliggende for en Garver, samt flere Beboelsesleiligheder; tillige anvises til Salg 30 a 40 Traver, Langhalm. Nyborg den 21 Juni 1811. A. C. Aarslef.
Odense Adresse-Contoirs Efterretninger, 1841-06-26
Formedelst anden Bestemmelse er en Dæks= eller saakaldet Beltsbaad med Tilbehør at faae tilkjøbs for en billig Priis: den er i dette Foraar bleven fortømret, saa den nu for størstedelen er ny; Seilene ere ganske nye og det meste af Tougværket ligeledes nyt. De herpaa Reflecterende vilde behage personlig eller i portofrie Breve at henvende dem til Bødkermester Neumann her i Byen. Horsens den 8 Juni 1811.
Odense Adresse-Contoirs Efterretninger, 1841-06-26
Landeiendom til Salg. Hovedgaarden Skovgaard, beliggende imellem Sorøe og Slagelse, med et Areal af omtrent 220 Tdr. Land, hvoraf 40 Tdr. fredet Skov i god Vext, en tilliggende hollandsk betydelig Veirmølle, der er fæsteledig; en Stampemølle, samt 7 Huse, er underhaanden at erholde tilkjøbs paa moderate Vilkaar. Eiendommen, der er i god Drift, smukt og fordeelagtigt beliggende, hvis Bygninger ere nye, tildeels opførte af Grundmuur, og Vaaningshuset elegant indrettet, kan tiltrædes strax. Det Nærmere afhandles med Eieren paa Stedet eller med Procurator Fog i Slagelse, uden Commissionairs Mellemkomst.
Odense Adresse-Contoirs Efterretninger, 1841-06-26
At Skibsbygmester Rasmus Dyreborg her af Byen sidstafvigte Fredag den 18 hujus har opgivet sit Boe som fallit til Skifterettens Behandling og Deling mellem hans Creditorer, bringes herved ifølge Placaten af 10 April 1741 § 2, til offentlig Kundskab. Byefogedcontoiret, Faaborg den 19 Juni 1841. Wiborg.
Odense Adresse-Contoirs Efterretninger, 1841-06-26
Torsdagen den 1 Juli, Kl. 10 Formiddag, afholdes Skifte møde i Skibsbygmester Rasmus Dyreborgs Fallitboe her i Byen, for at tage foreløbig Beslutning angaaende hvorledes skal forholdes med et Partie Boet tilhørende Skibsbygningstømmer m. m., hvis længere Henliggen vil falde det byrdefuldt. Til dette Møde indbydes herved Enhver, paa hvis pecuntaire Jnteresse Boet maatte have Jndflydelse. De, som udeblive, ansees at samtykke i hvad der maatte besluttes. Byefogedcontoiret, Faaborg den 21 Juni 1811. Wiborg. Jørgen Niss Holm, Kongelig Majestæts Landvæsenscommissair, Birkedommer i Grevskabet Langeland, samt Politiemester i Langelands NørreHerred,